CELEX: 32020D1698
Language: fi
Date: 2020-10-12 00:00:00
Title: Neuvoston päätös (EU) 2020/1698, annettu 12 päivänä lokakuuta 2020, yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee päätöstä N:o 0011 hyväksyä sopimuksen liite 4

13.11.2020   
               
               
                  FI
               
               
                  Euroopan unionin virallinen lehti
               
               
                  L 381/20
               
            
         NEUVOSTON PÄÄTÖS (EU) 2020/1698,
         annettu 12 päivänä lokakuuta 2020,
         yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee päätöstä N:o 0011 hyväksyä sopimuksen liite 4
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Amerikan yhdysvaltojen ja Euroopan yhteisön sopimus yhteistyöstä siviili-ilmailun turvallisuuden sääntelyssä (1), jäljempänä ’sopimus’, hyväksyttiin unionin puolesta neuvoston päätöksellä 2011/719/EU (2) ja tuli voimaan 1 päivänä toukokuuta 2011.
                  
               
                     (2)
                  
                  
                     Yksi sopimuksen päätavoitteista on parantaa Euroopan ja Yhdysvaltojen pitkäaikaista yhteistyösuhdetta, jotta voidaan varmistaa siviili-ilmailun korkea turvallisuustaso kaikkialla maailmassa ja vähentää ilmailuteollisuudelle ja toimijoille päällekkäisestä viranomaisvalvonnasta aiheutuvaa taloudellista taakkaa.
                  
               
                     (3)
                  
                  
                     Sopimuksen muutos 1 (3) laajentaa sopimuksen 2 artiklan B kappaleen soveltamisalaa siten, että siihen sisällytetään muun muassa henkilöstön lupakirjat ja koulutus ja sitä sovelletaan väliaikaisesti 13 päivästä joulukuuta 2017 lukien neuvoston päätöksen (EU) 2018/61 (4) 3 artiklan mukaisesti.
                  
               
                     (4)
                  
                  
                     Sopimuksen 5 artiklassa, sellaisena kuin se on muutettuna, määrätään sopimuksen uusien liitteiden laatimisesta sopimuksen soveltamisalaan kuuluvissa asioissa.
                  
               
                     (5)
                  
                  
                     Molemmat sopimuksen 1 artiklan F kappaleessa tarkoitetut tekniset virastot, eli Euroopan unionin (EU) osalta Euroopan unionin lentoturvallisuusvirasto (EASA) ja Amerikan yhdysvaltojen (Yhdysvallat) osalta Yhdysvaltain liittovaltion ilmailuhallinto (FAA), ovat tehneet kahdenväliselle valvontakomitealle ehdotuksen, että se tekisi päätöksen laatia sopimukseen uusi liite 4, joka kattaa simulaatiokoulutuslaitteita, jäljempänä ’FSTD-laite’, koskevien vaatimustenmukaisuustoteamusten ja asiakirjojen vastavuoroisen tunnustamisen.
                  
               
                     (6)
                  
                  
                     Uuden liitteen laatiminen tuo säästöjä kummallekin tekniselle virastolle ja samalla vähentää ilmailuteollisuuden (FSTD-laitteiden operaattorien) kustannuksia; siitä hyötyvät myös lentoliikenteen harjoittajat, sillä FSTD-laitteita olisi niiden lentäjien käytettävissä aiempaa enemmän.
                  
               
                     (7)
                  
                  
                     Sopimuksen 19 artiklan C kappaleessa määrätään, että äskettäin laaditut liitteet tulevat voimaan, kun sopimuksen 3 artiklan nojalla perustettu kahdenvälinen valvontakomitea tekee niistä päätökset.
                  
               
                     (8)
                  
                  
                     On aiheellista määrittää kanta, joka esitetään unionin puolesta kahdenvälisessä valvontakomiteassa päätöksen 2011/719/EU 4 artiklan 3 kohdan mukaisesti ja joka koskee FSTD-laitteita koskevan sopimuksen liitteen 4 hyväksymistä koskevan kahdenvälisen valvontakomitean päätöksen N:o 0011 hyväksymistä sopimuksen 3 artiklan C kappaleen 7 alakohdan ja 19 artiklan C kappaleen mukaisesti,
                  
               
                     (9)
                  
                  
                     Unionin kannan kahdenvälisessä valvontakomiteassa olisi sen vuoksi perustuttava valvontakomitean päätösluonnokseen N:o 0011 ja yhteiseen julistukseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen, jäljempänä ’sopimus’, 3 ja 19 artiklan mukaisesti kahdenvälisessä valvontakomiteassa Euroopan unionin puolesta esitettävä kanta, joka koskee sopimuksen liitteen 4 hyväksymistä koskevan kahdenvälisen valvontakomitean päätöksen hyväksymistä, perustuu kahdenvälisen valvontakomitean päätösluonnokseen N:o 0011 ja yhteisen julistuksen allekirjoitukseen (5).
         
         
            2 artikla
            Kun kahdenvälisen valvontakomitean päätös on hyväksytty, se julkaistaan Euroopan unionin virallisessa lehdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puhemies
               
               J. BORRELL FONTELLES
            
         
         
            (1)  EUVL L 291, 9.11.2011, s. 3.
         
            (2)  Neuvoston päätös 2011/719/EU, tehty 7 päivänä maaliskuuta 2011, yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen tekemisestä (EUVL L 291, 9.11.2011, s. 1).
         
            (3)  EUVL L 11, 16.1.2018, s. 3.
         
            (4)  Neuvoston päätös (EU) 2018/61, annettu 21 päivänä maaliskuuta 2017, yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön sopimukseen tehtävän muutoksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 11, 16.1.2018, s. 1).
         
            (5)  Ks. asiakirja ST 11009/19 osoitteessa http://register.consilium.europa.eu.